Як расказвае Юлія Мікалаеўна, веды, атрыманыя ў педінстытуце, дапамаглі ёй правільна падрыхтаваць дзяцей да школы: яна ведала, як трэба развіваць дробную маторыку рук, як праводзіць іншыя заняткі. А потым было наадварот. Калі жанчына прыйшла да першакласнікаў, яна добра разумела, што дзецям у школе патрэбны не толькі веды, але і пэўнае асяроддзе, магчымасць пагаварыць, цікавасць да іх жыцця. Гэта педагог вынесла з вопыту выхавання ўласных дзяцей. І дома, як расказвае мая суразмоўніца, яна лічыць галоўным не навядзенне ідэальнай чысціні і парадку, а час на зносіны з дзецьмі, наладжванне блізкіх адносін з імі. Канечне, прызнаецца яна, дзесьці прыносіш у ахвяру свае інтарэсы. Кнігу пачытаць няма калі, а тэлевізар для маці вялікай сям’і — рэч, наогул, недасягальная. Але, калі жадаеш атрымаць ад дзяцей належную аддачу, інакш нельга.